Անշուշտ, չեք մոռացել, որ այս Սաուդյան Արաբիան շատ վատ երկիր է ու վատ բարքերով է առաջնորդվում: Ահա հենց այդ երկրում ձերբակալված արքայազներին ու մյուսներին բանտարկեցին, ենթարկեցին կտտանքների, իսկ այդ բոլորը` անմեղ բանի համար, քանի որ այս մարդիկ ընդամենը թալանել էին իրենց երկիրը: Եվ հետո նրանցից յուրաքանչյուրից մեկ կամ մի քանի միլիարդ դոլար փրկագին պահանջեցին (ըստ յուրաքանչյուրի թալանածի ծավալի): Օրինակ, հենց այսօր հայտնի դարձավ, որ ազատ է արձակվել արքայազն Միտաբ բեն Աբդալլահը՝ մեկ միլիարդ դոլար վճարելու դիմաց: Սա էլ նախկինում Ազգային գվարդիայի նախարարության ղեկավարն էր, ձերբակալվել էր հակակոռուպցիան արշավի շրջանակում, որն իրականացվում է գահաժառանգ արքայազն Մուհամեդ բեն Սալմանի գլխավորությամբ: